ไทยลีก

ไทยลีก หรือ ไทยลีก 1 หรือรู้จักในชื่อ บีวายดี ซีไลอ้อน ลีกวัน ด้วยเหตุผลด้านผู้สนับสนุน เป็นการแข่งขันฟุตบอลลีกอาชีพในระดับสูงสุดของระบบลีกฟุตบอลไทย เริ่มต้นแข่งขันครั้งแรกในฤดูกาล 2539–40 มีสโมสรเข้าร่วมการแข่งขันทั้งหมด 16 สโมสร มีการเลื่อนชั้นและการตกชั้นระหว่างไทยลีก 2 ฤดูกาลเริ่มต้นตั้งแต่เดือนสิงหาคมจนถึงพฤษภาคม โดยแต่ละสโมสรจะแข่งขันแบบพบกันหมด สองนัดเหย้าเยือนรวม 30 นัดต่อสโมสรต่อฤดูกาล รวมทั้งหมด 240 นัดต่อฤดูกาล นัดการแข่งขันส่วนใหญ่จะลงเล่นในวันเสาร์และวันอาทิตย์ตอนเย็น และบางครั้งก็ลงเล่นในวันพุธและวันศุกร์ตอนเย็น

ตั้งแต่จัดตั้งลีกขึ้นมามีทั้งหมด 55 สโมสรที่ได้เข้าร่วมการแข่งขัน และมี 12 สโมสรที่ได้แชมป์ไทยลีก คือ บุรีรัมย์ ยูไนเต็ด (11), เมืองทอง ยูไนเต็ด (4), โปลิศ เทโร, ทหารอากาศ และธนาคารกรุงไทย (2), ธนาคารกรุงเทพ, มหาวิทยาลัยกรุงเทพ, สินธนา, ชลบุรี เอฟซี, พนักงานยาสูบ, เชียงราย ยูไนเต็ด และบีจี ปทุม ยูไนเต็ด (1)

 ประวัติ 
เมื่อปี พ.ศ. 2539 สมาคมฟุตบอลแห่งประเทศไทย ในพระบรมราชูปถัมภ์ ได้มีความคิดในการที่จะปรับปรุงระบบการแข่งขันฟุตบอลในประเทศ จากวัตถุประสงค์เพื่อความเป็นเลิศ มาเป็นรูปแบบอาชีพ โดยเริ่มก่อตั้งฟุตบอลลีกสูงสุดขึ้น โดยเดิมที การแข่งขันฟุตบอลระดับสโมสรระดับสูงสุดของประเทศคือ ฟุตบอลชิงถ้วยพระราชทานประเภท ก. (ถ้วยใหญ่) ซึ่งจัดการแข่งขันตั้งแต่ปี พ.ศ. 2459 จนถึงปี พ.ศ. 2538 (ในฐานะการแข่งขันฟุตบอลระดับสโมสรระดับสูงสุดของประเทศ) 
โดยมีสโมสรฟุตบอลเข้าร่วมแข่งขันใน ฤดูกาลแรก ทั้งหมด 18 สโมสร ก่อนที่จะมีการปรับโครงสร้างเป็น 10 สโมสร จนถึง ฤดูกาล 2547/48

 การรวบรวมลีก 
ในปี พ.ศ. 2549 มีการเปลี่ยนแปลงที่สำคัญคือ เริ่มมีการให้ สิทธิสโมสรที่จบตำแหน่งชนะเลิศและรองชนะเลิศใน โปรวินเชียลลีก เข้าร่วมการแข่งขันได้ ซึ่งทำให้มีการเพิ่มจำนวนสโมสรที่เข้าร่วมการแข่งขันเป็น 12 สโมสร ตั้งแต่ ฤดูกาล 2549 จนกระทั่งในปีถัดมา (พ.ศ. 2550) จึงมีการควบรวม โปรวินเชียลลีก โดยได้มีการจัดทำ บันทึกช่วยจำ การจัดการแข่งขันฟุตบอลอาชีพของประเทศไทย ระหว่าง การกีฬาแห่งประเทศไทย กับสมาคมฟุตบอลแห่งประเทศไทยฯhttps://web.archive.org/web/20070202012321if_/http://www.fat.or.th:80/Download/SATMemo.doc บันทึกช่วยจำ การจัดการแข่งขันฟุตบอลอาชีพของประเทศไทย ระหว่าง การกีฬาแห่งประเทศไทย กับสมาคมฟุตบอลแห่งประเทศไทย ในพระบรมราชูถัปภ์ - เว็บไซต์เก่า ส.ฟ.ท. ซึ่งเป็นเอกสารข้อตกลงในการรวมลีกทั้งสองเข้าเป็นลีกเดียว โดยให้สิทธิสโมสรที่จบตำแหน่งชนะเลิศและรองชนะเลิศในการแข่งขัน โปรลีก ฤดูกาล 2549 เข้าแข่งขันใน ไทยแลนด์พรีเมียร์ลีก ด้วย ซึ่งทำให้มีการเพิ่มจำนวนสโมสรที่เข้าแข่งขันเป็น 16 สโมสร พร้อมทั้งเพิ่มเงื่อนไขให้สโมสรซึ่งอยู่ใน 3 อันดับสุดท้ายเมื่อจบฤดูกาล ต้องตกชั้นไปสู่ ไทยลีกดิวิชั่น 1 โดยให้สิทธิสโมสรชนะเลิศ รองชนะเลิศ และ อันดับที่ 3 ของ ไทยลีกดิวิชั่น 1 เลื่อนชั้นมาแข่งขันเป็นการทดแทน โดยสโมสรแรกที่มาจาก โปรวินเชียลลีก แล้วสามารถชนะเลิศการแข่งขันได้คือ ชลบุรี เอฟซี ใน ฤดูกาล 2550

 การปรับโครงสร้างลีกสู่ลีกอาชีพ 
ต่อมาในปี พ.ศ. 2552 สมาพันธ์ฟุตบอลเอเชีย ออกระเบียบว่าด้วยความเป็นสโมสรฟุตบอลอาชีพอย่างสมบูรณ์แบบ เป็นผลให้สมาคมฯ ต้องดำเนินการจัดตั้งนิติบุคคลเพื่อบริหารลีกและจัดการแข่งขันแทนที่ สมาคมฟุตบอลแห่งประเทศไทยฯ โดยได้มีการจัดตั้ง บริษัท ไทยพรีเมียร์ลีก จำกัด ขึ้น โดยมี วิชิต แย้มบุญเรือง อดีตนัก ฟุตบอลทีมชาติไทย เป็นประธานกรรมการคนแรก และออกระเบียบให้ผู้บริหารสโมสรฟุตบอลอาชีพ ต้องจัดตั้งในรูปนิติบุคคล (บริษัท) เพื่อดำเนินการบริหารสโมสร ส่งผลให้มีการแข่งขันเชิงรูปแบบ การบริหารจัดการให้เป็นมืออาชีพยิ่งขึ้น รวมทั้งแพร่หลายออกไปยังส่วนภูมิภาคทั่วประเทศ จากเดิมที่สโมสรฟุตบอลต่างๆ จะกระจุกตัวอยู่ในเขตกรุงเทพมหานครและปริมณฑลเท่านั้น จึงกลับมาเป็นที่นิยมของแฟนฟุตบอลไทยอีกครั้ง โดยใน ฤดูกาล 2554 สมาคมฯ ประกาศเพิ่มจำนวนสโมสรที่จะทำการแข่งขัน เป็น 18 สโมสร

 กรณีพิพาทของลีก 
ต่อมาได้มีกรณีข้อพิพาทในเรื่องสิทธิการบริหารสโมสรและสิทธิการแข่งขัน ระหว่าง อีสาน ยูไนเต็ด และ ศรีสะเกษ เอฟซี โดยทาง อีสาน ยูไนเต็ด ได้ยื่นคำร้องต่อ ศาลปกครอง เพื่อขอให้พิจารณาว่า ศรีสะเกษ เอฟซี มีสิทธิทำการแข่งขันในฤดูกาล ฤดูกาล 2556 หรือไม่ ซึ่งศาลปกครองมีคำสั่งให้คุ้มครองชั่วคราว เป็นผลให้ บจก.ไทยพรีเมียร์ลีก ต้องลงมติให้พักการแข่งขันของ สโมสรฟุตบอลศรีสะเกษ ตามคำสั่งคุ้มครองฯของศาล โดยเมื่อศาลปกครองวินิจฉัยให้สโมสรฟุตบอลศรีสะเกษ มีสิทธิทำการแข่งขันฟุตบอลไทยพรีเมียร์ลีกได้ต่อไป สมาคมฟุตบอลแห่งประเทศไทยฯ จึงประชุมร่วมกับ บจก.ไทยพรีเมียร์ลีก สโมสรฟุตบอลศรีสะเกษ และสโมสรสมาชิกทั้งหมด โดยที่ประชุมลงมติให้ ฤดูกาล 2557 เพิ่มสมาชิกเป็น 20 สโมสร และกำหนดสโมสรที่จะต้องตกชั้นลงไปแข่งขันไทยลีกดิวิชั่น 1 ต้องมีถึง 5 สโมสรคือ อันดับที่ 16-20 (ขณะเดียวกัน ทั้งสองฤดูกาลดังกล่าว ยังคงให้สโมสรชนะเลิศ, รองชนะเลิศ และอันดับที่ 3 ของไทยลีกดิวิชัน 1 ขึ้นมาแข่งขันในไทยพรีเมียร์ลีกตามเดิม) เพื่อทำให้สโมสรสมาชิก คงเหลือเพียง 18 ทีมเท่าเดิม
ส่วนฤดูกาล 2556 ให้สโมสรอันดับที่ 17 ต้องตกชั้นลงไปแข่งขันในไทยลีกดิวิชัน 1 เพียงทีมเดียว 

 การเปลื่ยนแปลงบริหาร 
ภายหลังจากการเลือกตั้งนายก สมาคมกีฬาฟุตบอลแห่งประเทศไทย ในพระบรมราชูปถัมภ์ เมื่อวันที่ 11 กุมภาพันธ์ 2559 ซึ่ง พลตำรวจเอก สมยศ พุ่มพันธุ์ม่วง ซึ่งได้รับเลือกจากสโมสรสมาชิกให้ดำรงตำแหน่งนายกสมาคม คนใหม่ได้ประกาศว่าได้ทำการจดทะเบียนจัดตั้งบริษัทใหม่ขึ้นมาทำหน้าที่แทน บจก.ไทยพรีเมียร์ลีก จำกัด เป็นที่เรียบร้อยแล้วโดยใช้ชื่อว่า บริษัท พรีเมียร์ลีกไทยแลนด์ จำกัด (PLT) และได้มีการจัดหาตัวแทนบริหารสิทธิประโยชน์ของลีก แทนที่ บริษัท สยามสปอร์ต ซินดิเคท จำกัด (มหาชน) ที่ได้มีการยกเลิกสัญญาไป

 การปรับโครงสร้างระบบลีก 
ต่อมาได้มีการจัดตั้ง บริษัท ไทยลีก จำกัด ขึ้นมาแทน บจก.พรีเมียร์ลีกไทยแลนด์ ตามคำแนะนำของ สมาพันธ์ฟุตบอลเอเชีย และ สหพันธ์ฟุตบอลระหว่างประเทศ โดยได้โอนหุ้นจำนวน 99.98% ที่ทางนายกสมาคมฯ ถือไว้ให้กับสมาคมกีฬาฟุตบอลแห่งประเทศไทย
ต่อมา สมาคมกีฬาฟุตบอลแห่งประเทศไทย ในพระบรมราชูปถัมภ์ ได้มีนโยบายในการพัฒนาศักยภาพสโมสรฟุตบอลลีกอาชีพอย่างยั่งยืน และยกระดับลีกภายในประเทศให้ก้าวไปสู่ลีกชั้นนำของอาเซียนและเอเชีย เริ่มจากการตั้งและปรับเปลี่ยนชื่อลีกแต่ละระดับให้อยู่บนพื้นฐานเดียวกัน เน้นความเรียบง่าย กระชับ น่าจดจำและร่วมสมัยที่สุด

การแข่งขันฟุตบอลลีกภายในประเทศไทยภายใต้การจัดของ บริษัท ไทยลีก จำกัด ตั้งแต่ฤดูกาล 2560 ได้แบ่งออกเป็น 5 ระดับ ต่อมาในฤดูกาล 2563 ได้มีการปรับลดเหลือเป็น 4 ระดับและในฤดูกาล 2566 ได้มีการปรับเพิ่มเป็น 5 ระดับโดยมีชื่อเรียกหลักอย่างเป็นทางการประกอบด้วย

 ไทยลีก (Thai League) ชื่อย่อ T1 เป็นการแข่งขันฟุตบอลลีกอาชีพระดับสูงสุดของประเทศไทย โดยฤดูกาล 2560 สโมสรที่จบอันดับที่ 1-15 ของ ฤดูกาล 2559 และ สโมสรอันดับ 1-3 จาก ดิวิชั่น 1 ฤดูกาล 2559 รวมเป็น 18 สโมสร และตั้งแต่ฤดูกาล 2562 เป็นต้นมา ได้มีการปรับลดจำนวนสโมสรที่ทำการแข่งขันเป็น 16 สโมสร เพื่ออำนวยความสะดวกในการจัดตารางแข่งขันให้ ฟุตบอลทีมชาติไทย ได้มีเวลาเตรียมทีมแข่งขันรายการต่างๆ และสามารถมีช่วงเวลาหยุดพักแข่งขันตามหลักสากล
 ไทยลีก 2 (Thai League 2) ชื่อย่อ T2 เป็นการแข่งขันฟุตบอลอาชีพระดับที่สองรองจาก ไทยลีก โดย ฤดูกาล 2560 สโมสรที่จบอันดับ 16-18 จาก ไทยลีก ฤดูกาล 2559, สโมสรที่จบอันดับ 4-15 จาก ฤดูกาล 2559 และ 3 สโมสรที่ได้สิทธิ์เลื่อนชั้น จาก ลีกภูมิภาค ฤดูกาล 2559 รวมเป็น 18 สโมสร
 ไทยลีก 3 (Thai League 3) ชื่อย่อ T3 เป็นฟุตบอลลีกอาชีพระดับ 3 รวมเป็น 76 สโมสร แบ่งการแข่งขันออกเป็น 6 โซน
 ไทยแลนด์ เซมิโปรลีก (Thailand Semi-Pro League) ชื่อย่อ TS เป็นฟุตบอลลีกกึ่งอาชีพระดับ 4 รวมเป็น 34 สโมสร แบ่งการแข่งขันออกเป็น 6 โซน
 ไทยแลนด์ อเมเจอร์ลีก (Thailand Amateur League) ชื่อย่อ TA เป็นฟุตบอลลีกสมัครเล่นระดับ 5 แบ่งการแข่งขันออกเป็น 6 โซน

ในวันอังคารที่ 27 มิถุนายน พ.ศ. 2566 นายกรวีร์ ปริศนานันทกุล ในฐานะรักษาการประธานบริษัท ไทยลีก จำกัด และนายพาทิศ ศุภะพงษ์ เลขาธิการสมาคมกีฬาฟุตบอลแห่งประเทศไทยได้เรียกประชุมตัวแทน 16 สโมสรสมาชิกไทยลีก เพื่อหาทางออกและเสนอข้อชี้แนะหลังการประมูลซื้อลิขสิทธิ์ไทยลีกไม่เป็นไปอย่างที่คิด ซึ่งข้อเสนอแนะจากเสียงส่วนใหญ่ใน 16 ทีมคือให้ทั้ง 16 ทีมบริหารจัดการและหาสิทธิประโยชน์กันเอง (พรีเมียร์ลีกโมเดล) ซึ่งจะได้นำข้อมูลและรายละเอียดเสนอเข้าสู่การประชุมสภากรรมการบริหารสมาคมในวันจันทร์ที่ 3 กรกฎาคมหัวจะปวด “ทีมไทยลีก 1” ตกลง “แยกตัว" จัดแข่งเอง เหตุค่าลิขสิทธิ์ถ่ายทอดได้น้อยน่าใจหาย ต่อมาในวันอังคารที่ 11 กรกฎาคม 2566 ทางสมาคมและตัวแทนสโมสรสมาชิกทั้ง 16 สโมสรได้ประชุมพูดคุยเพื่อหาข้อสรุปซึ่งข้อสรุปคือทางสมาคมไฟเขียวให้ 16 สโมสรบริหารจัดการลิขสิทธิ์ไทยลีกโดยคาดว่าจะได้บทสรุปสุดท้ายในการประชุมวันอังคารที่ 18 กรกฎาคม ที่โรงแรมพูลแมนสมาคมกีฬาฟุตบอลฯ ไฟเขียว 16 สโมสรบริหารลิขสิทธิ์ไทยลีก 2023 ต่อมาในวันอังคารที่ 18 กรกฎาคม 2566 ตัวแทน 16 สโมสรสมาชิกและตัวแทนจากบริษัทไทยลีก ได้ประชุมหารือเรื่องลิขสิทธิ์การถ่ายทอดสดไทยลีก พร้อมกับแต่งตั้ง ธัญญะ วงศ์นาค เป็นโฆษกบริษัทไทยลีกคนใหม่เซฟไทยลีก! เคาะราคา ดูบอล “ไทยลีก 2023-24” แบ่ง 2 แพ็กเกจ แพงกว่าฤดูกาล 2022-23

 ความพยายามแยกตัวครั้งที่ 2 
ต่อมาในวันที่ 4 พฤษภาคม พ.ศ. 2568 สโมสรสมาชิกในศึกไทยลีก 1 ได้นัดประชุม Thai League Work Shop ครั้งที่ 1 เพื่อหารือเรื่องจะทำการแยกตัวจากสมาคมกีฬาฟุตบอลแห่งประเทศไทย ในพระบรมราชูปถัมภ์ ออกมาเปิดบริษัทจัดการแข่งขันเองเช่นเดียวกับพรีเมียร์ลีกของอังกฤษ จะได้บริหารจัดการสิทธิประโยชน์ด้วยตัวเอง ทำให้สโมสรจะได้รับเงินมากกว่าที่เคยได้รับในปัจจุบัน นอกจากนี้ ยังมีการพูดถึงเรื่องผู้ถือลิขสิทธิ์ถ่ายทอดสดที่ในปัจจุบันยังไม่มีข้อสรุป การปรับเปลี่ยนตารางแข่งขันในช่วงฤดูกาล 2025–26 ไม่ให้มีการพักเบรกทีมชาติช่วงซีเกมส์ 2025 รวมถึงการปรับระเบียบการแข่งขันเสียใหม่โดยเฉพาะการจัดอันดับทีมที่มีคะแนนเท่ากัน ว่าไม่ควรนับจากผลงานการเจอกันเอง (เฮดทูเฮด) แต่ให้วัดที่ผลต่างประตูได้เสียไปเลย ขณะที่การตกชั้นจะปรับให้ตกชั้นแค่ทีมเดียว แล้วนำเอาอันดับ 12-15 มาเพลย์ออฟเพื่อหาอีก 2 ทีมตกชั้น

ในวันที่ 2 มิถุนายน พ.ศ. 2568 สโมสรสมาชิกของไทยลีก 1 ได้จัดประชุม Thai League Work Shop ครั้งที่ 2 โดยมีวาระสำคัญคือการแยกบริษัทออกมาจากสมาคมกีฬาฟุตบอลแห่งประเทศไทย ในพระบรมราชูปถัมภ์ และบริษัทไทยลีก เพื่อจัดการแข่งขันเอง โดยมีสโมสรสมาชิกเห็นด้วย 11 เสียงคือ บุรีรัมย์ ยูไนเต็ด, บีจี ปทุม ยูไนเต็ด, สิงห์ เชียงราย ยูไนเต็ด, ลำพูน วอริเออร์, ราชบุรี, พลังกาญจน์, อยุธยา ยูไนเต็ด, ชลบุรี, พีที ประจวบ, อุทัยธานี และสุโขทัย  ไม่เห็นด้วย 2 เสียงคือ ระยอง และการท่าเรือ งดออกเสียง 2 เสียงคือ ทรูแบงค็อกยูไนเต็ด และเมืองทองยูไนเต็ด และไม่เข้าประชุม 1 เสียงคือ นครราชสีมา โดยมีกำหนดเริ่มต้นในฤดูกาล 2025–26 โดยขั้นตอนต่อไปคือการเสนอเรื่องเข้าสู่ที่ประชุมสภากรรมการของสมาคมกีฬาฟุตบอลเพื่อตัดสินว่าจะอนุมัติหรือไม่ หากอนุมัติทั้ง 16 สโมสรจะต้องมาประชุมกันต่อว่าจะบริหารจัดการแข่งขันอย่างไร

แต่ในเวลาต่อมา ลำพูนฯ ที่เป็นหนึ่งในสโมสรที่ร่วมเห็นด้วยกับการแยกลีกก็กลับลำไม่เห็นด้วยกับมตินี้เพราะตัวแทนที่เข้าร่วมประชุมลงมติผิดพลาด ขณะที่ นครราชสีมา มาสด้า เอฟซี ก็ได้ออกหนังสือชี้แจงสาเหตุที่ไม่ได้เข้าร่วมการประชุมว่าเป็นเพราะติดธุระ และไม่เห็นด้วยกับมตินี้เพราะยังไม่ได้ศึกษาข้อดีข้อเสียที่ชัดเจน ทำให้เหลือสโมสรสมาชิกที่เห็นด้วยทั้งหมด 10 ทีม

ต่อมาในวันที่ 6 มิถุนายน พ.ศ. 2568 สมาคมกีฬาฟุตบอลได้จัดการประชุมสภากรรมการ ซึ่งในที่ประชุมไม่มีเรื่องการแยกลีกอยู่ในวาระการประชุมเลย

  รูปแบบการแข่งขัน 

ไทยลีก มีสโมสรฟุตบอลเข้าร่วมการแข่งขันทั้งหมด 16 สโมสร ตามปกติจะดำเนินการจัดแข่งขัน ระหว่างเดือนสิงหาคมถึงพฤษภาคมของทุกปี โดยแต่ละสโมสรจะแข่งขันแบบพบกันหมด สองนัดเหย้าเยือนรวม 30 นัดต่อสโมสรต่อฤดูกาล ซึ่งในแต่ละนัด ผู้ชนะจะได้ 3 คะแนน เสมอได้ 1 คะแนน แพ้ไม่ได้คะแนน ทั้งนี้เมื่อสิ้นสุดฤดูกาล สโมสรที่ได้คะแนนรวมสูงสุดจะได้รับตำแหน่งชนะเลิศ และได้สิทธิไปแข่งขันรายการ เอเอฟซีแชมเปียนส์ลีก รอบแบ่งกลุ่มโดยอัตโนมัติ ส่วนสโมสรที่ได้รองชนะเลิศ และอันดับที่ 3 จะได้ไปแข่งในรายการเดียวกัน แต่จะแข่งขันในรอบคัดเลือกรอบสอง (กรณีสโมสรที่ชนะเลิศหรือรองชนะเลิศไทยลีก และสโมสรที่ชนะเลิศ ไทย เอฟเอคัพ ในฤดูกาลเดียวกัน เป็นสโมสรเดียวกัน สิทธิแข่งขันจะตกเป็นของสโมสรที่ได้คะแนนอันดับที่ 4 ของลีกแทน) ส่วนสโมสรที่ได้คะแนนรองลงมา จะเรียงอันดับลดหลั่นกันตามคะแนนรวมที่ได้ โดยสโมสรที่จบฤดูกาลในสามอันดับสุดท้าย จะตกชั้นสู่ไทยลีก 2 และ ทีมที่อันดับสูงที่สุดสองทีมในไทยลีก 2 จะเลื่อนชั้นไป พร้อมกับอีกหนึ่งทีมที่มาจากการชนะเลิศในการแข่งขันเพลย์ออฟระหว่างอันดับที่ 3, 4, 5 และ 6

ในกรณีที่มีสโมสรมากกว่า 1 ทีมขึ้นไป ได้คะแนนรวมเท่ากันเมื่อสิ้นสุดฤดูกาล ให้ใช้เกณฑ์พิจารณาเรียงลำดับดังนี้

 พิจารณาจากผลการแข่งขันของทีมที่มีคะแนนเท่ากันที่เคยแข่งกันมาในฤดูกาลที่เพิ่งจบการแข่งขัน (Head To Head)
 พิจารณาจากจำนวนครั้งที่ชนะ (Number of Wins) ของแต่ละทีมที่คะแนนเท่ากัน
 พิจารณาจากผลต่างของประตูได้ และประตูเสีย (Goals Difference)
 พิจารณาเฉพาะประตูได้ (Goals For)
 แข่งขันกันใหม่ 1 นัด เพื่อหาทีมชนะ หากผลการแข่งขันเสมอกันในเวลาปกติให้ตัดสินด้วยการเตะลูกโทษ ณ จุดเตะโทษ
 ในกรณีที่พิจารณาตามเกณฑ์ดังกล่าวข้างต้นตามลำดับแล้วและได้เกณฑ์ตัดสินตามข้อหนึ่งข้อใดแล้วให้ยุติการพิจารณาข้อต่อไป

ในการจัดอันดับระหว่างการแข่งขัน เพื่อแสดงลำดับในตารางคะแนนระหว่างฤดูกาล ให้ใช้เกณฑ์พิจารณาดังต่อไปนี้

 พิจารณาจากคะแนนรวมสูงสุด
 ถ้าคะแนนรวมเท่ากันให้พิจารณาจากผลต่างของประตูได้ ประตูเสีย
 ถ้ายังเท่ากันอีกให้ดูเฉพาะประตูได้
 ถ้ายังเท่ากันอีกให้ทำการจับฉลาก

 ผู้สนับสนุนหลัก 
ไทยลีกมีการตั้งชื่อการแข่งขันตามชื่อผู้สนับสนุน โดยให้มีชื่อเรียกต่าง ๆ ดังต่อไปนี้:

 ช่วงเวลา ผู้สนับสนุน ชื่อการแข่งขัน พ.ศ. 2539–2540 จอห์นนี่ วอล์กเกอร์ จอห์นนี่ วอล์กเกอร์ ไทยแลนด์ซอกเกอร์ลีก พ.ศ. 2541–2543 คาลเท็กซ์ คาลเท็กซ์ พรีเมียร์ลีก พ.ศ. 2544–2547 จีเอสเอ็ม จีเอสเอ็ม ไทยลีก พ.ศ. 2547–2548  ไทยลีก พ.ศ. 2549–2551  ไทยแลนด์ พรีเมียร์ลีก พ.ศ. 2552  ไทยพรีเมียร์ลีก พ.ศ. 2553–2555 สปอนเซอร์ สปอนเซอร์ ไทยพรีเมียร์ลีก พ.ศ. 2556–2558 โตโยต้า โตโยต้า ไทยพรีเมียร์ลีก พ.ศ. 2559–2564 โตโยต้า ไทยลีก พ.ศ. 2564–2568 ไฮลักซ์ รีโว่ ไทยลีก พ.ศ. 2568–ปัจจุบัน บีวายดี บีวายดีซี ไลอ้อนซิกซ์ ลีกหนึ่ง

 สโมสรที่เข้าร่วมไทยลีก (ฤดูกาล 2568–69) 

+สโมสรที่ตั้งสนามเหย้าความจุอันดับฤดูกาล 2567–68กรุงเทพมหานคร (คลองเตย)แพตสเตเดียม8,0005ชลบุรีชลบุรี ไดกิ้น สเตเดียม8,6001 (ไทยลีก 2)ปทุมธานีทรู บีจี สเตเดียม15,11423นครราชสีมาสนามกีฬาเฉลิมพระเกียรติ 80 พรรษา 5 ธันวา 255025,00013บุรีรัมย์ช้างอารีนา32,6001กาญจนบุรีสนามกีฬาจังหวัดกาญจนบุรี18,0004 (ไทยลีก 2)ประจวบคีรีขันธ์สามอ่าวสเตเดียม5,0007นนทบุรี (ปากเกร็ด)ธันเดอร์โดมสเตเดียม13,0006ระยองดับบลิวเอชเอ ระยอง สเตเดียม7,50012ราชบุรีราชบุรีสเตเดียม10,0004ลำพูนลำพูน วอริเออร์ สเตเดียม5,4008เชียงรายสิงห์ เชียงราย สเตเดียม13,00011สุโขทัยทะเลหลวงสเตเดียม8,00010พระนครศรีอยุธยาสนามกีฬาจังหวัดพระนครศรีอยุธยา​6,0002 (ไทยลีก 2)อุทัยธานีสนามกีฬากลางจังหวัดอุทัยธานี4,4779

ทำเนียบสโมสรชนะเลิศ

 #ปีทีมชนะเลิศทีมรองชนะเลิศ 12539/40ธนาคารกรุงเทพตลาดหลักทรัพย์ฯ 22540ทหารอากาศสินธนา 32541สินธนาทหารอากาศ 42542ทหารอากาศ การท่าเรือฯ  52543บีอีซี เทโรศาสน ทหารอากาศ 62544/45บีอีซี เทโรศาสน โอสถสภา 72545/46ธนาคารกรุงไทยบีอีซี เทโรศาสน 82546/47ธนาคารกรุงไทยบีอีซี เทโรศาสน 92547/48พนักงานยาสูบ การไฟฟ้าส่วนภูมิภาค 102549มหาวิทยาลัยกรุงเทพโอสถสภา เอ็ม-150 112550ชลบุรีธนาคารกรุงไทย 122551การไฟฟ้าส่วนภูมิภาคชลบุรี 132552เมืองทอง ยูไนเต็ดชลบุรี 142553เมืองทอง ยูไนเต็ดบุรีรัมย์ พีอีเอ 152554บุรีรัมย์ พีอีเอชลบุรี 162555เมืองทอง ยูไนเต็ดชลบุรี 172556บุรีรัมย์ ยูไนเต็ดเมืองทอง ยูไนเต็ด 182557บุรีรัมย์ ยูไนเต็ดชลบุรี 192558บุรีรัมย์ ยูไนเต็ดเมืองทอง ยูไนเต็ด 202559เมืองทอง ยูไนเต็ดแบงค็อก ยูไนเต็ด 212560บุรีรัมย์ ยูไนเต็ดเมืองทอง ยูไนเต็ด 222561บุรีรัมย์ ยูไนเต็ดแบงค็อก ยูไนเต็ด 232562เชียงราย ยูไนเต็ดบุรีรัมย์ ยูไนเต็ด 242563–64บีจี ปทุม ยูไนเต็ดบุรีรัมย์ ยูไนเต็ด 252564–65บุรีรัมย์ ยูไนเต็ดบีจี ปทุม ยูไนเต็ด262565–66บุรีรัมย์ ยูไนเต็ดแบงค็อก ยูไนเต็ด272566–67บุรีรัมย์ ยูไนเต็ดแบงค็อก ยูไนเต็ด282567–68บุรีรัมย์ ยูไนเต็ดแบงค็อก ยูไนเต็ด

 จำนวนครั้งที่ชนะเลิศ 
สโมสรชนะเลิศรองชนะเลิศฤดูกาลที่ชนะเลิศบุรีรัมย์ ยูไนเต็ด1142551, 2554, 2556, 2557, 2558, 2560, 2561, 2564–65, 2565–66, 2566–67, 2567–68เมืองทอง ยูไนเต็ด432552, 2553, 2555, 2559ทหารอากาศ22 2540, 2542บีอีซี เทโร ศาสน22 2543, 2544/45ธนาคารกรุงไทย21 2545/46, 2546/47มหาวิทยาลัยกรุงเทพ15 2549ชลบุรี15 2550สินธนา112541บีจี ปทุม ยูไนเต็ด11 2563–64ธนาคารกรุงเทพ10 2539พนักงานยาสูบ102547/48เชียงราย ยูไนเต็ด10 2562

ตัวอักษรเอียง หมายถึงอดีตแชมป์ไทยลีกที่ปัจจุบันไม่ได้แข่งขันในไทยลีก

 ผู้ลงเล่นสูงสุด 

 อันดับ ผู้เล่น ตำแหน่ง ลงเล่น ประตู 1  รังสรรค์ วิวัฒน์ชัยโชค MF 439 49 2  ศิวรักษ์ เทศสูงเนิน GK 403 0 3  สินทวีชัย หทัยรัตนกุล GK 397 1 4  ธีรศิลป์ แดงดา FW 351 146 5  ณัฐพร พันธุ์ฤทธิ์DF 335 196  พิชิตพงษ์ เฉยฉิว MF 322 627 ธีรเทพ วิโนทัยFW31996 8  นริศ ทวีกุล GK 313 1 9  พิภพ อ่อนโม้ FW 265 88 10  อภิเชษฐ์ พุฒตาลDF 261 7
ตัวหนา หมายถึง นักเตะที่ยังเล่นฟุตบอลอยู่ในไทยลีก

 ผู้ทำประตูสูงสุด 

 อันดับ ผู้เล่น ปี ประตู ลงเล่น 1 เฮแบร์ตี้ แฟร์นานเดส2014–2016, 2017–20231592842  ธีรศิลป์ แดงดา 2009–2014, 2015–2017, 2019– 148 352 3  คลีตัน ซิลวา 2010–2014, 2015–2017, 2018–2019 144 1794 ดราแกน บอสโควิช2013–2021118182 ดิโอโก้ หลุยซ์ ซานโต2015–2018, 2020–2022118132 6  ลีอังดรู อัสซัมเซารายที่ 8! "อัสซัมเซา"จารึกประวัติศาสตร์ ยิงครบ 100 ประตูในไทยลีก 2011–2021 116 203 7  พิภพ อ่อนโม้ 2006–2018 108 4048  ศรายุทธ ชัยคำดี 2001–2004, 2007–2012, 2013–2014 101 233 9 ธีรเทพ วิโนทัย2006–2008, 2009–2014, 2016–20229631910 มารีโอ ยูโรฟสกี 2012–2019 93 197

ตัวหนา หมายถึง ผู้เล่นที่ยังลงเล่นอยู่ในไทยลีก10 อันดับดาวยิงสูงสุดตลอดกาลไทยลีก ณ วันที่ 4 พฤษภาคม 2565ไทยรัฐ: วันนี้ที่รอคอย “เฮเบอร์ตี” ยิง 1 ประตูใส่ เทโร รั้งดาวซัลโวตลอดกาลไทยลีก

 สถิติผู้เล่น 
ผู้เล่นอายุน้อยที่สุด : ศุภณัฏฐ์ เหมือนตา (บุรีรัมย์ ยูไนเต็ด) — 15 ปี 8 เดือน 22 วัน (25 เมษายน 2561, บุรีรัมย์ ยูไนเต็ด 2-1 นครราชสีมา มาสด้า เอฟซี, ไทยลีก 2561)
ผู้เล่นอายุมากที่สุด : สมชาย ทรัพย์เพิ่ม (ทีโอที เอสซี)  —  51 ปี 7 เดือน 25 วัน (3 พฤศจิกายน 2556, บุรีรัมย์ ยูไนเต็ด 2-1 ทีโอที เอสซี,  ไทยพรีเมียร์ลีก 2556)
 ผู้เล่นที่ยิงประตูอายุน้อยที่สุด : ศุภณัฏฐ์ เหมือนตา (บุรีรัมย์ ยูไนเต็ด) — 15 ปี 9 เดือน 25 วัน (26 พฤษภาคม 2561,  บุรีรัมย์ ยูไนเต็ด 5-0 แอร์ฟอร์ซ เซ็นทรัล, ไทยลีก 2561)
 ผู้เล่นที่ยิงประตูอายุมากที่สุด : ฮิโรมิจิ คาตาโนะ (ระยอง) — 42 ปี 9 เดือน 18 วัน (19 มกราคม 2568, ระยอง 3-2 พีที ประจวบ, ไทยลีก ฤดูกาล 2567–68)สุดเก๋า!! คาตาโนะ ทำลายสถิติ เทิดศักดิ์ ยิงประตูไทยลีก ในวัย 42 ปี
 ยิงประตูได้ติดต่อกันมากที่สุด: 10 เกม — ดิโอโก หลุยส์ ซานโต (บุรีรัมย์ ยูไนเต็ด)  (24 กันยายน 2560 — 2 มีนาคม 2561, ไทยลีก 2560, ไทยลีก 2561)
 ยิงประตูเร็วที่สุด: 9 วินาที — นิรุตน์ คำสวัสดิ์ (การท่าเรือ)
 ไม่เสียประตูติดต่อกันมากที่สุด : 6 เกม — 
 ศิวรักษ์ เทศสูงเนิน (บุรีรัมย์ ยูไนเต็ด, ไทยพรีเมียร์ลีก 2557)
 กวินทร์ ธรรมสัจจานันท์  (เมืองทอง ยูไนเต็ด, ไทยลีก 2559)
 กวินทร์ ธรรมสัจจานันท์  (เมืองทอง ยูไนเต็ด, ไทยลีก 2560)
 ยิงประตูมากที่สุดต่อฤดูกาล : 38 ประตู — ดราแกน บอสโควิช (แบงค็อก ยูไนเต็ด, ไทยลีก 2560)
 แอสซิสต์มากที่สุดต่อฤดูกาล : 19 แอสซิสต์ — ธีราทร บุญมาทัน (บุรีรัมย์ ยูไนเต็ด, ไทยพรีเมียร์ลีก 2558)
ได้แชมป์ไทยลีกมากที่สุด : 8 ครั้ง — จักรพันธ์ แก้วพรม (ร่วมกับ บุรีรัมย์ ยูไนเต็ด 7 ครั้ง, เมืองทอง ยูไนเต็ด 1 ครั้ง)
เล่นไทยลีกมากที่สุด : 19 ฤดูกาล — อำนาจ แก้วเขียว (2540-2557)

 สถิติของการแข่งขัน 
ชนะเลิศเร็วที่สุด : เหลือ 6 นัด — บีจี ปทุม ยูไนเต็ด (2563–64)
ได้คะแนนเยอะที่สุด : 87 คะแนน — บุรีรัมย์ ยูไนเต็ด (2561)
ชนะเลิศแบบไร้พ่าย : เมืองทอง ยูไนเต็ด (2555), บุรีรัมย์ ยูไนเต็ด (2556 และ 2558)
ชนะติดต่อกันเยอะสุดในหนึ่งฤดูกาล : 14 นัด — บุรีรัมย์ ยูไนเต็ด (2558), เมืองทอง ยูไนเต็ด (2559)'เมืองทอง' ทำสถิติชนะ 14 นัดติด ทาบ 'บุรีรัมย์' หลังเฉือนชนะบีจี 2-1
แพ้ติดต่อกันเยอะสุดในหนึ่งฤดูกาล : 27 นัด — ซุปเปอร์ พาวเวอร์ สมุทรปราการ (2560)Finally a win for Super Power - Bangkok Post
ทำประตูเยอะสุด : 12 ประตู — ชลบุรี 7–5 เชียงใหม่ (ฤดูกาล 2562)สถิติตลอดกาลไทยลีก! "ฉลามชล" ถลกหนัง เชียงใหม่ สุดมันส์ 7-5
ชนะเลิศติดต่อกันมากที่สุด : 4 สมัย — บุรีรัมย์ ยูไนเต็ด (2564–65, 2565–66, 2566–67, 2567–68)

 เครือข่ายถ่ายทอดโทรทัศน์ 
 ครั้งที่ 1-6 : ช่อง 7 สี
 ครั้งที่ 7-12 : ทรูวิชั่นส์ / ไทยทีวีสีช่อง 3
 ครั้งที่ 13-14 : ดีทีวี / สยามกีฬาทีวี / เอ็นบีที / ทีสปอร์ต (มูลค่าลิขสิทธิ์ ปีละ 40 ล้านบาท)
 ครั้งที่ 15-17 : ทรูวิชั่นส์ (ทรูสปอร์ต) / สยามสปอร์ตแชนเนล (สยามกีฬาทีวี) / เอ็นบีที (มูลค่าลิขสิทธิ์ ปีละ 200 ล้านบาท)
 ครั้งที่ 18-20 : ทรูวิชั่นส์ (ทรูสปอร์ต) / ทรูโฟร์ยู ช่องโทรทัศน์ระบบดิจิทัลของทรูวิชั่นส์ (มูลค่าลิขสิทธิ์ ปีละ 600 ล้านบาท) ในครั้งที่ 19 ฤดูกาล 2558 มีการแบ่งขายสิทธิการถ่ายทอดสดให้แก่ ททบ.5 และช่อง 9 เอ็มคอตเอชดี เป็นบางส่วน
 ครั้งที่ 21-24 : ทรูโฟร์ยู / ทรูวิชั่นส์ (ทรูสปอร์ต / ทรูสปาร์กจัมพ์) (มูลค่าลิขสิทธิ์ ปีละ 1,050 ล้านบาท)
 ครั้งที่ 24 : เซ้นส์ / Eleven Sports / ททบ. 5 เอชดี 1 / ช่อง 7 เอชดี / ช่อง 9 เอ็มคอตเอชดี / เอ็นบีที / ทีสปอร์ตทีวี (มูลค่าลิขสิทธิ์ ปีละ 1,200 ล้านบาท)
 ครั้งที่ 25-26 : เอไอเอส (แอปพลิเคชัน เอไอเอส เพลย์)'เอไอเอสเพลย์' ถ่ายทอดสดฟุตบอลไทยลีก ฤดูกาล 2021 / ททบ. 5 เอชดี 1  / พีพีทีวีสมาคม - ไทยลีก ผนึก AIS "แพลตฟอร์มฟุตบอลไทย" รับชมฟุตบอลไทยได้หลากหลายช่องทางจีเอ็มเอ็ม 25
 ครั้งที่ 27 : เอไอเอส (แอปพลิเคชัน เอไอเอส เพลย์)/ ทรูวิชั่นส์/ ทรีบีบี/ พีพีทีวี
 ครั้งที่ 28 : ทรูวิชั่นส์
 ครั้งที่ 29 : เอไอเอส/ Monomax

 รางวัล 

 เงินรางวัล 
 ชนะเลิศ: 10,000,000 บาท
 รองชนะเลิศ: 2,000,000 บาท
 อันดับสาม: 1,500,000 บาท
 อันดับสี่: 800,000 บาท

โดยทาง การกีฬาแห่งประเทศไทย เป็นผู้สนับสนุนเงินรางวัล สำหรับสโมสรฟุตบอลซึ่งได้คะแนนรวมในอันดับต่างๆ เมื่อสิ้นสุดฤดูกาล 

นอกจากนี้ ยังมีเงินบำรุงสโมสรที่เข้าร่วมแข่งขัน สโมสรละ 1,000,000 บาท โล่พร้อมเงินรางวัล 100,000 บาท สำหรับผู้จัดการทีม/หัวหน้าผู้ฝึกสอนยอดเยี่ยม และผู้ทำประตูสูงสุด, โล่พร้อมเงินรางวัล 10,000 บาท สำหรับสโมสรที่มีมารยาทยอดเยี่ยม, นักฟุตบอลเยาวชนผู้มีผลงานโดดเด่น และผู้เล่นยอดเยี่ยมตำแหน่งต่างๆ คือผู้รักษาประตู, กองหลัง, กองกลาง และกองหน้า

 ถ้วยรางวัล 
2554 – 2558 ในปี 2010 ทาง สมาคมฟุตบอลแห่งประเทศไทย ในพระบรมราชูปถัมภ์ และ บริษัทไทยพรีเมียร์ลีก ได้จัดทำถ้วยไทยพรีเมียร์ลีกขึ้นใหม่ โดยถ้วยนั้นออกแบบโดย กลูครีเอทีฟ จากประเทศอังกฤษ และผลิตที่เมือง เชฟฟีลด์ ตัวถ้วยมีความสูง 75 เซนติเมตร หนักมากกว่า 30 กิโลกรัม
2559 (ถ้วยพระราชทานประเภท ก) หลังจากที่ สมยศ พุ่มพันธุ์ม่วง ชนะการเลือกตั้งนายกสมาคมฟุตบอลแห่งประเทศไทยฯ ในเดือน กุมภาพันธ์ 2559 สมาคมฯได้อัญเชิญ ถ้วยพระราชทานประเภท ก เป็นถ้วยรางวัลชนะเลิศสำหรับแชมป์ไทยลีก หลังจากที่ถ้วยนี้ได้ใช้เป็นถ้วยชนะเลิศ ตั้งแต่ปี 2459 ถึง 2538
2559 (เฉพาะกิจ) สมาคมกีฬาฟุตบอลแห่งประเทศไทยฯ จัดทำถ้วยแชมป์ไทยลีก และดิวิชั่น 1 ขึ้นมาใหม่แบบเฉพาะกิจ เพื่อมอบให้กับ เอสซีจี เมืองทองฯ แชมป์ไทยลีก 2016 และไทยฮอนด้า แชมป์ดิวิชั่น 1 2016 ในวันที่ 17 และ 18 ก.พ. ตามลำดับ ท่ามกลางความสงสัยของคนวงการฟุตบอล ว่าเหตุใดถึงทำถ้วยใบใหม่ขึ้นมา และเหตุใดถึงไม่ใช้ถ้วยใบเก่า พาทิศ ศุภะพงษ์ รองเลขาธิการสมาคมฯ และโฆษกสมาคมฯ กล่าวว่าสาเหตุที่ไม่สามารถนำถ้วยแชมป์ใบเก่ามามอบให้กับ เมืองทองฯ ได้ เนื่องจากเป็นถ้วยของ บ.ไทยพรีเมียร์ลีก หรือบริษัทเดิมที่จัดการแข่งขันฟุตบอลไทยลีก ทว่าปัจจุบันมีการเปลี่ยนแปลงบริษัทเป็น บ.ไทยลีก จำกัด ดังนั้นจึงต้องทำถ้วยใบใหม่ขึ้นมาเพื่อเป็นสมบัติของ บ.ไทยลีก
2560 – ปัจจุบัน เมื่อวันพฤหัสบดีที่ 19 ตุลาคม 2560 ณ ห้องประชุม 127 สนามราชมังคลากีฬาสถาน สมาคมกีฬาฟุตบอลแห่งประเทศไทย และ บริษัท ไทยลีก จำกัด ร่วมกันจัดงานแถลงข่าวการเปิดตัวถ้วยรางวัลสำหรับฟุตบอลลีกอาชีพ 4 รายการ ถ้วยรางวัลทั้งหมดถูกออกแบบ โดย จอห์น นิกซ์, ปีเตอร์ วิลสัน และ คิม เซาแธม ชาวสหราชอาณาจักรที่ผลงานระดับโลก อาทิ ออกแบบรางวัลนักเตะชายและหญิงยอดเยี่ยมแห่งปีของยูฟ่า, โทรฟี่ฟุตบอลหญิงแชมเปี้ยนส์ ลีก ฯ ซึ่งถ้วยรางวัลของฟุตบอลลีกอาชีพ และฟุตบอลถ้วยของไทยใบใหม่นี้ถือเป็นผลงานที่หล่อขึ้นมาใหม่ชิ้นต่อชิ้นของพวกเขา นอกจากนี้ยังสะท้อนเอกลักษณ์ความเป็นไทย ด้วยการใช้ลวดลายกนก โดยถ้วยรางวัลฟุตบอลลีกอาชีพทั้ง 4 ระดับนั้น จะมีลวดลายที่คล้ายคลึงกัน ต่างเพียงวัสดุที่ใช้ ทั้งนี้ สมาคมกีฬาฟุตบอลแห่งประเทศไทย และ บ.ไทยลีก จำกัด จะจัดพิธีการมอบถ้วยรางวัลที่ออกแบบใหม่ให้กับทีมแชมป์ โตโยต้า ไทยลีก, เอ็ม-150 แชมเปียนชิพ, ยูโร่เค้ก ลีก โปร และ ยูโร่เค้ก ลีก ตั้งแต่ฤดูกาล 2017 นี้เป็นต้นไปhttp://www.goal.com/th/ข่าว/official-จากชางระดบโลก-สบอลเปดตว-5-ถวยแชมปไทยลกเอฟเอ-คพ/syw96erimw051a2aih1lqwd11 ส.บอล ทำการเปิดตัวถ้วยชนะเลิศไทยลีก ทั้ง 4 ดิวิชั่น และถ้วยช้าง เอฟเอ คัพ ที่เริ่มใช้ตั้งแต่ซีซั่น ฝีมือจากช่างระดับโลก
<onlyinclude>

 ผู้ทำประตูสูงสุดของฤดูกาล 

+ปีผู้เล่นสโมสรประตู2567–68 กิลแยร์มี บิสซูลีบุรีรัมย์ ยูไนเต็ด252566–67 ศุภชัย ใจเด็ด2บุรีรัมย์ ยูไนเต็ด212565–66 ศุภชัย ใจเด็ด1บุรีรัมย์ ยูไนเต็ด192564–65 ฮามิลตง ซูวาริสหนองบัว พิชญ192563–64 บาร์รอส ทาร์เดลีสมุทรปราการ ซิตี้25 2562 ลอนซานา ดูมบูยาตราด20 2561 ดิโอโก หลุยส์ ซานโต2บุรีรัมย์ ยูไนเต็ด34 2560 ดราแกน บอสโควิชแบงค็อก ยูไนเต็ด38 2559 เคลย์ตง ซิลวา2เอสซีจี เมืองทอง ยูไนเต็ด27 2558 ดิโอโก หลุยส์ ซานโต1บุรีรัมย์ ยูไนเต็ด33 2557 เฮแบร์ตี้ แฟร์นานเดสราชบุรี มิตรผล เอฟซี26 2556 คาร์เมโล กอนซาเลซบุรีรัมย์ ยูไนเต็ด23 2555 ธีรศิลป์ แดงดา  เคลย์ตง ซิลวา1เอสซีจี เมืองทอง ยูไนเต็ด  บีอีซี เทโรศาสน24 2554 แฟรงค์ โอฮานด์ซาบุรีรัมย์ พีอีเอ19 2553 ลูโดวิด ทาคามพัทยา ยูไนเต็ด17 2552 อานนท์ สังข์สระน้อย2บีอีซี เทโรศาสน18 2551 อานนท์ สังข์สระน้อย1บีอีซี เทโรศาสน20 2550 เนย์ ฟาเบียโนพนักงานยาสูบ18 2549 พิพัฒน์ ต้นกันยาบีอีซี เทโรศาสน12 2547/48 ศุภกิจ จินะใจ  ศรายุทธ ชัยคำดี2การไฟฟ้าส่วนภูมิภาค  การท่าเรือฯ 10 2546/47 วิมล จันทร์คำโอสถสภา142545/46 ศรายุทธ ชัยคำดี1การท่าเรือฯ 12 2544/45 วรวุฒิ ศรีมะฆะ2  ปิติพงษ์ กุลดิลกบีอีซี เทโรศาสนการท่าเรือฯ 12 2543 สุธี สุขสมกิจ2 ธ.กสิกรไทย162542 สุธี สุขสมกิจ1 ธ.กสิกรไทย13 2541 รณชัย สยมชัยการท่าเรือฯ 23 2540 วรวุฒิ ศรีมะฆะ1บีอีซี เทโรศาสน17 2539 อัมพร อำพันสุวรรณองค์การโทรศัพท์21

 ผู้เล่นยอดเยี่ยม 
ปีผู้เล่นสโมสร2567–682566–67 ศุภชัย ใจเด็ด2บุรีรัมย์ ยูไนเต็ด2565–66 ศุภชัย ใจเด็ด1บุรีรัมย์ ยูไนเต็ด2564–65 ธีราทร บุญมาทันบุรีรัมย์ ยูไนเต็ด2563–64สมาคมบอลฯประกาศเกียรติคุณบุคลากรฟุตบอล FA Thailand Awards 2020 สุมัญญา ปุริสาย2บีจี ปทุม ยูไนเต็ด 2562 พิธิวัต สุขจิตธรรมกุลเชียงราย ยูไนเต็ด   2561 สุมัญญา ปุริสาย1แบงค็อก ยูไนเต็ด 2560 จักรพันธ์ แก้วพรมบุรีรัมย์ ยูไนเต็ด 2558 ดิโอโก หลุยส์ ซานโตบุรีรัมย์ ยูไนเต็ด 2557 สุเชาว์ นุชนุ่มบุรีรัมย์ ยูไนเต็ด 2556 ธีราทร บุญมาทันบุรีรัมย์ ยูไนเต็ด 2555 ธีรศิลป์ แดงดาเอสซีจี เมืองทองฯ ยูไนเต็ด 2554 สินทวีชัย หทัยรัตนกุลชลบุรี เอฟซี 2553 ดัสกร ทองเหลาเมืองทอง-หนองจอก ยูไนเต็ด 2552 เจษฎา จิตสวัสดิ์ (กองหลัง) กิตติพล ปาภูงา (กองกลาง) พิพัฒน์ ต้นกันยา (กองหน้า)เมืองทอง-หนองจอก ยูไนเต็ดบีอีซี เทโรศาสนการท่าเรือไทย 2551 ณรงค์ชัย วชิรบาลการไฟฟ้าฯ 2550 พิภพ อ่อนโม้ชลบุรี เอฟซี 2549 ปุณณรัตน์ กลิ่นสุคนธ์มหาวิทยาลัยกรุงเทพ 2547/48 โชเซ่ คาร์ลอส ดาซิลวาพนักงานยาสูบ 2546/47 พิชิตพงษ์ เฉยฉิว ธ.กรุงไทย 2545/46 คัมภีร์ ปิ่นฑะกุลธ.กรุงเทพ 2544/45 อภิชาติ ทวีเฉลิมดิษฐ์ธ.กรุงเทพ 2543 อนุรักษ์ ศรีเกิดบีอีซี เทโรศาสน 2541 นิเวส ศิริวงศ์สินธนา 2540 เศกสรรค์ ปิตุรัตน์สินธนา 2539 อัมพร อำพันสุวรรณองค์การโทรศัพท์ฯ

 ดาวรุ่งยอดเยี่ยม 
ปีผู้เล่นสโมสร2567–682566–67 ธีรศักดิ์ เผยพิมายการท่าเรือ2565–662564–65 กฤษดา กาแมนชลบุรี เอฟซี2563–64 เจริญศักดิ์ วงษ์กรณ์สมุทรปราการ ซิตี้ 2562 เอกนิษฐ์ ปัญญาเชียงราย ยูไนเต็ด   2561 วรชิต กนิตศรีบำเพ็ญชลบุรี เอฟซี 2560 สุภโชค สารชาติบุรีรัมย์ ยูไนเต็ด 2559 วงศกร ชัยกุลเทวินทร์พัทยา ยูไนเต็ด 2558 ชนาธิป สรงกระสินธ์2บีอีซี เทโรศาสน 2556 ฐิติพันธ์ พ่วงจันทร์เอสซีจี เมืองทองฯ ยูไนเต็ด 2555 ชนาธิป สรงกระสินธ์1บีอีซี เทโรศาสน 2554 กวินทร์ ธรรมสัจจานันท์เมืองทอง-หนองจอก ยูไนเต็ด 2553 จักรพันธ์ แก้วพรมเมืองทอง-หนองจอก ยูไนเต็ด 2552 คัพฟ้า บุญมาตุ่นโอสถสภา

 ผู้จัดการทีม/หัวหน้าผู้ฝึกสอนยอดเยี่ยม 
ปีรายชื่อผู้ฝึกสอนสโมสร2567–68 ออสมาร์ ลอสบุรีรัมย์ ยูไนเต็ด2566–67 ธชตวัน ศรีปานทรูแบงค็อก ยูไนเต็ด2565–66 มาซาตาดะ อิชิอิ2บุรีรัมย์ ยูไนเต็ด2564–65 มาซาตาดะ อิชิอิ1บุรีรัมย์ ยูไนเต็ด2563–64 สุรชัย จตุรภัทรพงษ์บีจี ปทุม ยูไนเต็ด 2562 อลงกรณ์ ทองอ่ำเชียงราย ยูไนเต็ด 2561 โบซีดาร์ บันโดวิชบุรีรัมย์ ยูไนเต็ด 2560 ธชตวัน ศรีปานเอสซีจี เมืองทองฯ ยูไนเต็ด 2558 อาเลชังดรี กามาบุรีรัมย์ ยูไนเต็ด 2557 มะซะฮิโระ วะดะชลบุรี เอฟซี 2556 อรรถพล บุษปาคม4บุรีรัมย์ ยูไนเต็ด,
บางกอกกล๊าส 2555 สลาวีชา ยอคานอวิชเอสซีจี เมืองทองฯ ยูไนเต็ด 2554 อรรถพล บุษปาคม3บุรีรัมย์ ยูไนเต็ด 2553 เรอเน เดอซาแยร์เมืองทอง-หนองจอก ยูไนเต็ด 2552 อรรถพล บุษปาคม2เมืองทอง-หนองจอก ยูไนเต็ด 2551 ประพล พงษ์พานิชการไฟฟ้าฯ 2550 จเด็จ มีลาภชลบุรี เอฟซี 2549 สมชาย ทรัพย์เพิ่มมหาวิทยาลัยกรุงเทพ 2547/48 โฌแซ อัลวิส บอร์ฌิสพนักงานยาสูบ 2546/47 วรวุฒิ แดงเสมอธ.กรุงไทย 2545/46 ณรงค์ สุวรรณโชติธ.กรุงไทย 2544/45 อรรถพล บุษปาคม1บีอีซี เทโรศาสน 2543 พิชัย ปิตุวงษ์บีอีซี เทโรศาสน 2542 ปิยะพงษ์ ผิวอ่อน2ทหารอากาศ 2541 การุณ นาคสวัสดิ์สินธนา 2540 ปิยะพงษ์ ผิวอ่อน1ทหารอากาศ 2539 วิทยา เลาหกุลธ.กรุงเทพ

 ลีกเยาวชน 

ลีกเยาวชนก่อตั้งขึ้นเป็นครั้งแรกเมื่อปี พ.ศ. 2559 โดยความร่วมมือของการกีฬาแห่งประเทศไทย ใช้ชื่อการแข่งขันว่า ไทยแลนด์ยูธลีก มีรูปแบบการแข่งขันคล้ายกับ ไทยลีก 4 และมีการแข่งขันทั้งหมด 4 รุ่นได้แก่ รุ่นอายุไม่เกิน 13 ปี, 15 ปี, 17 ปี และ 19 ปี

 ดูเพิ่ม 
 รายชื่อสโมสรในไทยลีก

 หมายเหตุ 

 อ้างอิง 

 แหล่งข้อมูลอื่น 

 เว็บไซต์อย่างเป็นทางการ 
 Thai League ทางเฟซบุ๊ก

หมวดหมู่:ฟุตบอลลีกสูงสุด
หมวดหมู่:ลีกกีฬาในประเทศไทย
หมวดหมู่:ลีกกีฬาอาชีพในประเทศไทย
หมวดหมู่:การแข่งขันฟุตบอลลีกในประเทศไทย

หมวดหมู่:ลีกกีฬาที่ก่อตั้งในปี พ.ศ. 2539
หมวดหมู่:ก่อตั้งในประเทศไทยในปี พ.ศ. 2539
หมวดหมู่:บริษัทเอกชน
หมวดหมู่:บริษัทของไทย
หมวดหมู่:บริษัทไทยที่ก่อตั้งในปี พ.ศ. 2551